Oznámenie o začatí prípravných trhových konzultácii k nadlimitnému postupu zadávania zákazky, ktorej predmetom je

"Centrálna rámcová dohoda na poskytnutie licencií a produktov IBM a služieb s nimi súvisiacich"

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Ministerstvo investícií, regionálneho rozvoja a informatizácie SR

Organizačný útvar: Odbor verejného obstarávania, Oddelenie pre správu licencií a centralizované obstarávanie IT komodít

Sídlo: Štefánikova 15

811 05 Bratislava

IČO: 50349287

DIČ: 2120287004

Kontaktná osoba: Mgr. Branislav Hudec, Mgr. Melinda Vargová. Ing. Igor Hladík, Ing. Marta Nováková

Tel.: +421 2 2092 8102; +421 2 2092 8188; +421 2 2092 8230; +421 2 2092 8127

E-mail: branislav.hudec@ vicepremier.gov.sk; melinda.vargova@vicepremier.gov.sk; igor.hladik@vicepremier.gov.sk; marta.novakova@vicepremier.gov.sk

adresa hlavnej stránky verejného obstarávateľa: [www.mirri.gov.sk](http://www.mirri.gov.sk)

1. **Účel prípravných trhových konzultácií (ďalej aj ako „PTK“)**

V súlade s kompetenčným zákonom č. 575/2001 Z.z., vládou schválených dokumentov „Program stability Slovenskej republiky na roky 2020 až 2023“, v rámci ktorého bola schválená "Revízia výdavkov na informatizáciu" a schváleného štatútu Ministerstva investícií, regionálneho rozvoja a informatizácie SR, účelom prípravných trhových konzultácií je oslovenie spoločnosti IBM Slovensko s.r.o. v pripravovanom centrálnom verejnom obstarávaní s cieľom identifikovať štátom ovládané osoby využívajúce produkty a služby IBM, stanoviť predpokladanú hodnotu zákazky, rozsah softvérových produktov, ich licenčných modelov, objektívne parametre a požiadavky na predmet zákazky, ktoré verejný obstarávateľ uvedie v opise predmetu zákazky, ďalej stanovenie takých podmienok účasti pre záujemcov, aby sa plánovaného verejného obstarávania zúčastnil čo najväčší počet záujemcov a tým boli dodržané princípy verejného obstarávania.

1. **Priebeh prípravných trhových konzultácií:**

Následná písomná komunikácia počas prípravných trhových konzultácií (ďalej aj ako „PTK“) bude prebiehať výhradne elektronicky, prostredníctvom e-mailovej adresy/adries, ktoré si obidve strany dohodnú na svojom prvom stretnutí, ktoré sa uskutoční v sídle verejného obstarávateľa na Štefánikovej 15 v Bratislave dňa 29.07.2020 od 09:00 hod., v zasadačke Bratislava, na 1. poschodí.

Všetky náklady a výdavky spojené s PTK znáša hospodársky subjekt bez akéhokoľvek finančného nároku voči verejnému obstarávateľovi. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas trvania PTK. O prípadných zmenách bude verejný obstarávateľ informovať dostatočne vopred všetkých účastníkov PTK. Komunikácia počas PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český jazyk.

Po ukončení PTK verejný obstarávateľ zverejní zápisnicu o priebehu PTK na svojom webovom sídle a v oznámení o vyhlásení verejného obstarávania bude uvedená internetová adresa, na ktorej budú príslušné informácie vyplývajúce z PTK zverejnené.

Na prvom stretnutí, ktoré sa uskutoční na vyššie uvedenom mieste a čase verejný obstarávateľ od osloveného účastníka prípravných trhových konzultácií požaduje:

a) Predstavenie produktov a služieb spoločnosti IBM (Úvodná prezentácia)

b) Predložiť prehľad hlavných oblastí využitia IBM produktov a služieb

Následne účastník PTK elektronicky, prostredníctvom e-mailovej adresy/adries, ktoré si obidve strany dohodli na svojom prvom stretnutí:

c) Predloží zoznam vybraných zákazníkov produktov a služieb IBM štátom ovládaných právnických osôb a zoznam vybraných zákazníkov produktov a služieb IBM územnej a záujmovej samospráv spĺňajúce podmienky zapojenia do centrálnej zmluvy.

d) Predloží aktuálny zoznam produktov a služieb s aktuálnymi cenníkovými cenami a licenčných modelov.

e) Predloží prehľad mapovania licencií k identifikovaným štátom ovládaných právnických osôb vrátane platnej podpory k zakúpeným licenciám resp. aktívnych supportov a prehľad mapovania licencií k identifikovaným územným a záujmovým samosprávam vrátane platnej podpory k zakúpeným licenciám resp. aktívnych supportov.

f) Predloží zoznam úrovní certifikácie pre partnerov, resp. dodávateľov z dôvodu, aby verejný obstarávateľ mohol navrhnúť podmienky účasti pre záujemcov/uchádzačov tak, aby sa súťaže mohlo zúčastniť čo najväčší počet hospodárskych subjektov.

Po elektronickom zaslaní vyššie uvedených informácií účastník prípravných trhových konzultácií:

g) V spolupráci s verejným obstarávateľom vytvorí dotazníky pre identifikované ovládané osoby aj s namapovanými licenciami s cieľom verifikovať zistený stav a potvrdenie budúcich nevyhnutných potrieb v identifikovaných organizáciách.

h) Na základe zistených informácií z dotazníkového prieskumu v identifikovaných organizáciách a dostupných interných informácií spoločnosti, bude účastník prípravných trhových konzultácií požiadaný o predloženie celkovej priemernej cenovej kalkulácie podľa cenníka a v porovnaní s ním predloží minimálne a maximálne zľavy zrealizovaných obchodov v identifikovaných organizáciách a prognostický 3 ročný odhad predpokladaného nárastu potrieb na základe indexu nárastu zrealizovaných obchodov za minulé obdobie.